|  |  |  |
| --- | --- | --- |
| ΤΜΗΜΑ ΜΗΧΑΝΟΛΟΓΩΝ & ΑΕΡΟΝΑΥΠΗΓΩΝ ΜΗΧΑΝΙΚΩΝ |  | Σχολή Ικάρων : Ικάρων (ΣΙ) Ιπτάμενοι | eduguide  ΣΧΟΛΗ ΙΚΑΡΩΝ |

**ΠΡΟΚΗΡΥΞΗ**

**ΔΙΪΔΡΥΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΠΡΟΗΓΜΕΝΕΣ ΤΕΧΝΟΛΟΓΙΕΣ ΣΤΗΝ ΑΕΡΟΝΑΥΠΗΓΙΚΗ»**

για εισαγωγή μεταπτυχιακών φοιτητών για το ακαδημαϊκό έτος 2025-2026

(<https://mead-ata.upatras.gr/>)

Η Επιτροπή Προγράμματος Σπουδών (E.Π.Σ.) του Διϊδρυματικού Προγράμματος Μεταπτυχιακών Σπουδών «**ΠΡΟΗΓΜΕΝΕΣ ΤΕΧΝΟΛΟΓΙΕΣ ΣΤΗΝ ΑΕΡΟΝΑΥΠΗΓΙΚΗ**» στη Συνεδρίασή της με αριθμ. 1/26.06.2025 αποφάσισε την προκήρυξη για την εισαγωγή έως πενήντα (50) μεταπτυχιακών φοιτητών για το ακαδημαϊκό έτος 2025-2026.

Στο Διϊδρυματικό Πρόγραμμα Μεταπτυχιακών Σπουδών (Δ.Π.Μ.Σ.) «Προηγμένες Τεχνολογίες στην Αεροναυπηγική» (Advanced Technologies in Aeronautics), συμμετέχουν το Τμήμα Μηχανολόγων και Αεροναυπηγών Μηχανικών (Επισπεύδον) του Πανεπιστημίου Πατρών και το Τμήμα Αεροπορικών Επιστημών της Σχολής Ικάρων.

Το Δ.Π.Μ.Σ. αποσκοπεί στην παροχή υψηλού επιπέδου μεταπτυχιακής εκπαίδευσης σε Έλληνες και αλλοδαπούς μεταπτυχιακούς/ές φοιτητές/τριες στη γνωστική περιοχή της προηγμένης τεχνολογίας στην αεροναυπηγική επιστήμη. Ειδικότερα, βασικός σκοπός του προγράμματος είναι η παροχή ολοκληρωμένης και υψηλού επιπέδου μεταπτυχιακής εκπαίδευσης, η προαγωγή της γνώσης, η ανάπτυξη της έρευνας στις προηγμένες τεχνολογίες στην Αεροναυπηγική και η δημιουργία εξειδικευμένων επιστημόνων υψηλής κατάρτισης, ικανών να συμβάλουν στην εκπαιδευτική και οικονομική ανάπτυξη της χώρας, καθώς και στην ενίσχυση της Εθνικής Άμυνας.

Οι μεταπτυχιακοί φοιτητές ακολουθούν πρόγραμμα (διάρκειας 3 ακαδημαϊκών εξαμήνων), που οδηγεί στην απονομή Διπλώματος Μεταπτυχιακών Σπουδών μετά από παρακολούθηση σειράς υποχρεωτικών μαθημάτων,  μαθημάτων επιλογής καθώς και εκπόνηση διπλωματικής εργασίας σχετικής με το αντικείμενο του προγράμματος σπουδών.

Στο Δ.Π.Μ.Σ. γίνονται δεκτοί αποκλειστικά και μόνο πτυχιούχοι των Ανώτατων Εκπαιδευτικών Ιδρυμάτων και των Ανώτατων Στρατιωτικών Εκπαιδευτικών Ιδρυμάτων της ημεδαπής ή ομοταγών ιδρυμάτων της αλλοδαπής τα οποία είναι ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, κατά προτεραιότητα συναφών γνωστικών αντικειμένων με τα αντίστοιχα αντικείμενα των δύο συνεργαζόμενων Τμημάτων, αλλά και απόφοιτοι άλλων γνωστικών αντικειμένων που επιθυμούν να δραστηριοποιηθούν στο γνωστικό πεδίο του Δ.Π.Μ.Σ. «Προηγμένες Τεχνολογίες στην Αεροναυπηγική», και πιο συγκεκριμένα:

**α.** Διπλωματούχοι Τμημάτων Μηχανικών Πανεπιστημίων ή Πολυτεχνείων της ημεδαπής ή ομοταγών αναγνωρισμένων Ιδρυμάτων της αλλοδαπής.

**β.** Πτυχιούχοι Τμημάτων Σχολών Θετικών επιστημών και Σχολών Οικονομίας και/ή Διοίκησης Πανεπιστημίων της ημεδαπής ή ομοταγών αναγνωρισμένων Ιδρυμάτων της αλλοδαπής.

**γ.** Απόφοιτοι των Ανωτάτων Στρατιωτικών Εκπαιδευτικών Ιδρυμάτων (ΑΣΕΙ) του ν. 3187/2003 όπως τροποποιήθηκε και ισχύει, καθώς και των αντίστοιχων Στρατιωτικών Σχολών της αλλοδαπής.

Σε περίπτωση αιτήσεων που υποβάλλονται από πτυχιούχους Ιδρυμάτων της αλλοδαπής τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, εφαρμόζονται αναλογικά τα διαλαμβανόμενα του άρθρου 5 του «Κανονισμού Προγραμμάτων Μεταπτυχιακών και Διδακτορικών Σπουδών» του Πανεπιστημίου Πατρών (ΦΕΚ 4272, τ. Β΄, 03-07-2023).

Οι ενδιαφερόμενοι καλούνται να συμπληρώσουν ηλεκτρονικά αίτηση υποψηφιότητας στη διεύθυνση <https://matrix.upatras.gr/sap/bc/webdynpro/sap/zups_pg_adm> και να επισυνάψουν τα απαραίτητα δικαιολογητικά έως **20/08/2025**.

Αίτηση μπορούν να υποβάλουν και τελειόφοιτοι των παραπάνω Τμημάτων υπό την προϋπόθεση ότι σε περίπτωση που γίνουν δεκτοί, θα πρέπει να προσκομίσουν Βεβαίωση Περάτωσης των Σπουδών τους το αργότερο μέχρι τη λήξη των εγγραφών.

Απαραίτητα δικαιολογητικά:

1. Αίτηση μέσω συνδέσμου [https://matrix.upatras.gr/sap/bc/webdynpro/sap/zups\_pg\_adm](file:///C:\Users\OLYMPIA\AppData\Local\Microsoft\Windows\INetCache\Content.Outlook\M32SS409\ https:\matrix.upatras.gr\sap\bc\webdynpro\sap\zups_pg_adm).
2. Αντίγραφο πτυχίου ή βεβαίωση περάτωσης σπουδών.
3. Πιστοποιητικό αναλυτικής βαθμολογίας προπτυχιακών μαθημάτων.
4. Αναλυτικό βιογραφικό σημείωμα (αναφορά αναλυτικά σε σπουδές, διδακτική ή/και επαγγελματική εμπειρία, επιστημονική δραστηριότητα).
5. Αποδεικτικά ερευνητικής ή επαγγελματικής δραστηριότητας (εάν υπάρχουν).
6. Τουλάχιστον δύο συστατικές επιστολές. (Οι επιστολές πρέπει να υπογράφονται από μέλη Δ.Ε.Π. του εκπαιδευτικού Ιδρύματος του/της υποψηφίου/ας ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).
7. Αντίγραφο μεταπτυχιακού τίτλου (αν υπάρχει).
8. Δημοσιεύσεις σε περιοδικά με κριτές (εάν υπάρχουν).
9. Φωτοτυπία δύο όψεων της αστυνομικής ταυτότητας.
10. Πιστοποιητικό γλωσσομάθειας της αγγλικής γλώσσας, επιπέδου Β2 ή ανώτερου. (Εάν η γλωσσομάθεια δεν πιστοποιείται με δίπλωμα επιπέδου B2 ή ανώτερου, η Ε.Α.Υ. δύναται να ορίσει τρόπο πιστοποίησης γλωσσομάθειας μέσω εξετάσεων). Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας. Θετικά θα συνυπολογίζεται η γνώση και δεύτερης ξένης γλώσσας.
11. Πιστοποιητικό αναγνώρισης ακαδημαϊκού τίτλου σπουδών της αλλοδαπής από τον Δ.Ο.Α.Τ.Α.Π. (εφόσον υπάρχει).

Κάθε αίτηση υποψηφιότητας αξιολογείται με βάση την κλίμακα μηδέν (0) έως εκατό (100) μόρια. Η αξιολόγηση των υποψηφίων και η επιλογή των εισακτέων γίνεται με βάση τα ακόλουθα κριτήρια/μοριοδότηση:

|  |  |  |
| --- | --- | --- |
| Α/Α | ΚΡΙΤΗΡΙΑ ΕΠΙΛΟΓΗΣ | ΜΟΡΙΑ (%) |
| 1 | Βαθμός πτυχίου/διπλώματος | 20% |
| 2 | Βαθμός σε προπτυχιακά μαθήματα συναφούς γνωστικού αντικειμένου με το Δ.Π.Μ.Σ. | 5% |
| 3 | Βαθμός πτυχιακής/διπλωματικής εργασίας συναφούς γνωστικού αντικειμένου με το Δ.Π.Μ.Σ. | 5% |
| 4 | Επαγγελματική εμπειρία/δραστηριότητα σε γνωστικά αντικείμενα συναφή αυτό του Δ.Π.Μ.Σ. | 10% |
| 5 | Ερευνητική εμπειρία/δραστηριότητα σε γνωστικά αντικείμενα συναφή αυτό του Δ.Π.Μ.Σ. | 10% |
| 6 | Επίπεδο γνώσης της αγγλικής γλώσσας | 10% |
| 7 | Συστατικές Επιστολές | 5% |
| 8 | Κατοχή άλλων Μεταπτυχιακών Τίτλων Σπουδών | 3% |
| 9 | Επίπεδο γνώσης δεύτερης ξένης γλώσσας | 2% |
| 10 | Προφορική Συνέντευξη | 30% |
| ΣΥΝΟΛΟ | | 100% |

Αναλυτικότερες πληροφορίες σχετικά με τη διαδικασία επιλογής υποψηφίων μεταπτυχιακών φοιτητών αλλά και το ΔΠΜΣ γενικότερα, αναφέρονται στο ΦΕΚ 3502/τ.Β΄/7-7-2025 ([Σύνδεσμος](https://mead.upatras.gr/wp-content/uploads/2025/07/%CE%A6%CE%95%CE%9A-3502-%CE%99%CE%94%CE%A1%CE%A5%CE%A3%CE%97-%CE%94%CE%A0%CE%9C%CE%A3-%CE%9C%CE%95-%CE%A3%CE%A7%CE%9F%CE%9B%CE%97-%CE%99%CE%9A%CE%91%CE%A1%CE%A9%CE%9D-1.pdf)).

Περισσότερες πληροφορίες παρέχονται από τη Γραμματεία του Τμήματος Μηχανολόγων και Αεροναυπηγών Μηχανικών (Τηλ: 2610 969401, 2610 969402, e-mail: [secretar@mech.upatras.gr](mailto:secretar@mech.upatras.gr)).

Ο Διευθυντής του Δ.Π.Μ.Σ.

Καθηγητής Κωνσταντίνος Τσερπές